Flere af Folketingets psykiatriordførere er rystede over sagen om den 31-årige indsatte, der lå bæltefikseret i 10 måneder på Psykiatrisk Afdeling Middelfart, og som nu sagsøger Region Syddanmark. Kapaciteten bør udvides hos Sikringen i Slagelse, der som det eneste sted i Danmark kan håndtere særligt farlige indsatte.

Annonce

Brødtekst

Annonce

Hvad tænker du om, at den 31-årige farlige indsatte været bæltefikseret i 10 måneder?

Jane Heitmann (V): - Mit vidensgrundlag er ikke tilstrækkeligt til, at jeg kan gå ind i den konkrete sag. Umiddelbart kan det lyde voldsomt at være bæltefikseret i 10 måneder, men hvis man er indstillet til en plads på Sikringen, så har man begået alvorlige forbrydelser og har også nogle svære diagnoser. Jeg har noteret mig, at patienten har lagt sag an mod regionen, og jeg er fuld af tillid til de danske domstole. Flemming Møller Mortensen (S): - Jeg tænker, at det er meget bekymrende, at han ikke har fået det bedste tilbud, som ville have været på Sikringen, hvor man kunne beskytte ham og hans omgivelser på bedst mulige måde. Det er et spørgsmål om kapacitet. Peder Hvelplund (EL): - Det er fuldstændig uacceptabelt, og det skal ikke være på grund af plads- eller ressourcemangel, at farlige indsatte bliver anbragt på en almindelig afdeling. Liselott Blixt (DF): - Jeg mener, det er forkert, at man er bæltefikseret i så lang tid, når vi kan hjælpe på andre måder. Det er skadeligt for ens legeme at være fikseret i så lang tid.

Annonce

Burde man have handlet anderledes det pågældende sted?

Jane Heitmann (V): - Jeg kan umuligt vurdere det, jeg er ikke læge. Jeg er helt overbevist om, at man på afdelingen har taget de fornødne hensyn til både patienten og andre indlagte på baggrund af en konkret, lægefaglig vurdering. Flemming Møller Mortensen (S): - Det kan jeg umuligt svare på. Det er klart, at det faglige personale og ledelsen har et ansvar for at beskytte ham, men også omgivelserne bedst muligt. Men det er ulykkeligt, at man på grund af pladsmangel ikke kan sende ham hen til det bedste sted. Vi har et fokus på at nedbringe tvang, men engang imellem er det det, der er det nødvendige. Peder Hvelplund (EL): - Det grundlæggende problem er pladsmangel på Sikringen, og det har været et problem igennem længere tid. Det er i høj grad noget, regeringen bør reagere på. Liselott Blixt (DF): - Vi ved, at andre steder ikke gearede til det på samme måde som Sikringen, hvor man blandt andet har mulighed oppegående fiksering.

Annonce

Bør man ikke udvide kapaciteten hos Sikringen, der netop har ressourcerne til at håndtere meget farlige indsatte?

Jane Heitmann (V): - Jeg har på nuværende tidspunkt ikke overblik over den aktuelle venteliste hos Sikringen. Udfordringen kan være, at det er tale om mennesker, der er meget syge og derfor indlagt over en lang periode. Men det er bestemt en overvejelse værd. Flemming Møller Mortensen (S): - Jo, det bør man helt klart. Det er også et socialdemokatrisk mål. Peder Hvelplund (EL): Jo, og det er der mig bekendt ikke noget til hinder for, at man gør. Liselott Blixt (DF): - Det kan jeg ikke afgøre på baggrund af ét tilfælde, men jeg har spurgt den ansvarlige minister, hvor mange der står på venteliste til Sikringen, hvor længe de venter, og om pladserne er blevet udvidet siden sidst, vi havde det oppe at vende.

Annonce

Hvad vil du som psykiatriordfører gøre for at sikre, at en lignende sag ikke sker igen?